13. Vedtagelse af lokalplan nr. 436 Daginstitution ved [adresse] i [adresse] (Åben)
Tidl. politisk behandling PL-U, 06.06.24, pkt. 1, BY, 29.10.24, pkt. 8
Forventet sagsgang
PL-U, ØK, BY
Lovgrundlag
Planloven
SAGENS INDHOLD
Byrådet skal i denne sag tage endelig stilling til ”Forslag til lokalplan nr. 436 
Daginstitution ved [adresse] i [adresse]” og ”Forslag til kommuneplantillæg nr. 21 til 
Kommuneplan 2021-32.
Lokalplanforslaget tager udgangspunkt i [adresse] ønske om at etablere en ny centralt 
beliggende børnehave og vuggestue i tilknytning til det eksisterende skole- og institutionsområde inden for 
den grønne kile i [adresse].
Lokalplanområdet ligger ved [adresse] i [adresse]. Området omfatter en eksisterende præstebolig på 
[adresse] og et mindre areal beliggende inden for idrætsområdet ved Præstemarkskolen. I alt et areal 
på ca. 8.200 m².
Størstedelen af lokalplanområdet er omfattet af kommuneplanramme 5.OF.2, der udlægger området til 
offentlige formål herunder til institutioner, sognegård og anden offentlig service. En mindre del er omfattet 
af kommuneplanramme 5.OF.1, der udlægger området til offentlige formål, herunder til skole, svømmehal 
og tilhørende idrætsanlæg. Lokalplanen er således ikke i overensstemmelse med kommuneplanramme 
5.OF.1. Der skal derfor laves et tillæg til kommuneplanen, der ændrer afgrænsningen mellem 
kommuneplanramme 5.OF.1 og 5.OF.2, så kommuneplanramme 5.OF.2 også omfatter området ved 
idrætspladsen ved Præstemarkskolen. 
Formålet med lokalplanen er at muliggøre etablering af en daginstitution med plads til ca. 130 børn. 
Lokalplanen giver mulighed for etablering af en daginstitution på op til 1.400 m² inklusive overdækninger 
med tilhørende udeareal og parkering. Derudover må der opføres op til 300 m² sekundær bebyggelse i 
form af udhuse, madpakkehytter, bålhytter og lignende. 
Lokalplanforslaget har været fremlagt i offentlig høring i perioden 31. oktober til 26. december 2024. Der er 
i perioden indkommet seks høringssvar. Høringssvarene er beskrevet sammen med Teknik og Miljøs 
kommentarer og indstilling i det vedlagte bilag ”Vurdering af høringssvar”. Den fulde ordlyd af 
høringssvarene er også vedlagt som bilag.
 
VURDERING
De modtagne høringssvar omhandler kirkebyggelinjen, eksisterende bebyggelse, navngivning af 
daginstitutionen, mulighed for udvidelse af sognegården med et kirkehus, trafikale forhold, ønske om 
tinglysning af servitut, eksisterende beplantning og dyreliv samt mulighed for offentlig adgang til 
daginstitutionens udearealer.
Teknik og Miljø vurderer, at høringssvarene ikke giver anledning til ændringer i lokalplanen og tillægget til 
Kommuneplan 2021-32.
[adresse]: EMN-2024-01881
Dok-ID: 3853156
Sagsbehandler: jhne
Byråd
25. marts 2025  19:00
ØKONOMI
I Budget 2025-28 er der afsat et rådighedsbeløb på 15,5 mio. kr. i 2026 og 15,5 mio. kr. i 2027 til opførelse 
af en ny integreret daginstitution i [adresse] (A-305). 
Lokalplanområdet er beliggende i byzone og forbliver ved lokalplanens endelige vedtagelse i byzone.
Da planlægningen igangsættes på kommunens initiativ, er der ikke underskrevet aftale om 
sprøjtemiddelforbud af den nuværende grundejer. 
INDDRAGELSE
Planforslaget har i overensstemmelse med planloven været i offentlig høring fra 31. oktober til 26. 
december 2024.
INDSTILLING
Direktøren for Teknik og Miljø indstiller til Byrådet:
1.
At ”Forslag til lokalplan nr. 436 Daginstitution ved [adresse] i [adresse]” og ”Forslag til tillæg nr. 21 til 
Kommuneplan 2021-32” vedtages endeligt.
BESLUTNING
Plan- og Landdistriktsudvalget, 6. marts 2025:
Fraværende: Nadia Jakobsen
Indstilles godkendt.
Økonomiudvalget, 18. marts 2025:
Fraværende: Ingen
Indstilles godkendt.
Byrådet, 25. marts 2025:
Fraværende: Oskar Poulsen
Godkendt.
Bilag

Vurdering af høringssvar (3845056)

Indkomne høringssvar (3845059)

Forslag til lokalplan nr. 436 Daginstitution ved [adresse] i [adresse] (3799485)

Forslag til tillæg nr. 21 Daginstitution ved [adresse] i [adresse] (3799493)
